Dokument ta’ ħidma mill-persunal tal-Kummissjoni li jakkumpanja l- Proposta għal deċiżjoni tal-Parlament ewropew u tal-Kunsill li temenda d-direttiva tal-Kunsill 76/769/KEE b’rigward għar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi 2-(2-methoxyethoxy)ethanol, 2-(2-butoxyethoxy)ethanol, methylenediphenyl diisoċjanati, ċikloeksin u nitrat ta’ l-ammonju (emenda tad-direttiva tal-Kunsill 76/769/KEE) - Taqsira ta’ l-istima ta’ l-impatt {COM(2007)559 finali} {SEC(2007) 1237} /* SEK/2007/1238 finali */





[pic] | IL-KUMMISSJONI TAL-KOMUNITAJIET EWROPEJ | Brussell 2.10.2007 SEC(2007) 1238 DOKUMENT TA’ ĦIDMA MILL-PERSUNAL TAL-KUMMISSJONI li jakkumpanja l- Proposta għal DEĊIŻJONI TAL-PARLAMENT EWROPEW U TAL-KUNSILL li temenda d-Direttiva tal-Kunsill 76/769/KEE b’rigward għar-restrizzjonijiet dwar il- marketing u l-użu ta’ ċerti sustanzi u preparazzjonijiet perikolużi 2-(2-methoxyethoxy)ethanol, 2-(2-butoxyethoxy)ethanol, methylenediphenyl diisoċjanati, ċikloeksin u nitrat ta’ l-ammonju (emenda tad-Direttiva tal-Kunsill 76/769/KEE) TAQSIRA TA’ L-ISTIMA TA’ L-IMPATT {COM(2007)559 finali} {SEC(2007) 1237} Id-DĠ Kap: Intrapriża u Industrija. Dipartimenti oħra involuti: L-Ambjent; Is-Saħħa u l-Ħarsien tal-Konsumatur; L-Impjiegi u l-Affarijiet Soċjali; Il-Ġustizzja, il-Libertà u s-Sigurtà. L-ipprogrammar ta’ l-aġenda jew ir-referenza tal-Programm ta’ Ħidma (PĦ): 2007/ENTR/015 Sfond Din it-taqsira għall-istima ta’ l-impatt takkumpanja l-Proposta għal Deċiżjoni li temenda d-Direttiva 76/769/KEE relatata mar-restrizzjonijiet dwar il- marketing u l-użu ta’ ċerti sustanzi u preparazzjonijiet perikolużi. Erba’ mis-sustanzi [2-(2-methoxyethoxy) ethanol (DEGME), 2-(2-butoxyethoxy) ethanol (DEGBE), methylenediphenyl diisoċjanati (MDI) u ċikloeksin], ġew eżaminati għar-riskju għas-saħħa tal-bniedem u l-ambjent skond ir-Regolament (KEE) Nru 793/93 dwar il-valutazzjoni u l-kontroll tar-riskji tas-sustanzi li jeżistu. Ir-riskji għas-saħħa tal-konsumatur ġew identifikati għall-użu ta’ ċerti prodotti li fihom is-sustanzi, u l-istrateġija tat-tnaqqis tar-riskju rrakkomandata skond ir-Regolament hi għat-tqegħid fis-suq u l-użu ta’ restrizzjonijiet skond id-Direttiva 76/769/KEE. Din l-istima ta’ l-impatt tirfina dawn ir-rakkomandazzjonijiet u tipprovdi appoġġ għal Proposta leġiżlattiva. In-nitrat ta’ l-ammonju mhux sustanza ewlenija skond ir-Regolament Nru 793/93. Madankollu, ir-riskji minħabba l-isplużjonijiet ġew identifikati meta użati f’konċentrazzjonijiet għoljin fil-fertilizzanti. Dan ir-riskju għandhom jiġu ttrattati ma’ l-UE kollha. KWISTJONIJIET TA’ PROċEDURA U KONSULTAZZJONI TAL-PARTIJIET INTERESSATI L-abbozz tal-Proposta ġie diskuss f’bosta laqgħat tal-Grupp ta’ Ħidma tal-Kummissjoni dwar id-Direttiva 76/769/KEE fejn kien hemm preżenti rappreżentatanti mis-CEFIS, il-Kunsill Ewropew ta’ l-Industrija Kimika. Il-BEUC, l-Organizzazzjoni tal-Konsumaturi Ewropew, ġiet ikkonsultata wkoll. In-nitrat ta’ l-ammonju ġie diskuss minn Grupp ta’ Ħidma tal-Kummissjoni fuq il-fertilizzanti. Ġie miftiehem mill-Istati Membri u l-industrija, irrappreżentati mill-Assoċjazzjoni Ewropea tal-Manifatturi tal-Fertilizzanti, li l-fertilizzanti kollha magħmula min-nitrat ta' l-ammonju bi kwantità għolja ta’ nitroġenu għandhom jikkonformaw mar-rekwiżiti ta’ sigurtà armonizzati ta’ l-UE, u li dik id-Direttiva 76/769/KEE għandha tintuża (sabiex tkopri kemm il-fertilizzanti ta’ l-UE kif ukoll dawk nazzjonali). Leġiżlazzjoni oħra bħad-Direttiva Ġenerali tas-Sigurtà tal-Prodott, ir-Regolament fuq il-Fertilizzanti, id-Direttivi fuq il-klassifikazzjoni, l-imballaġġ u t-tqegħid tat-tikketti ta’ sustanzi u preparazzjonijiet perikolużi, id-Direttiva rigward it-trasport ta’ oġġetti perikolużi bit-triq, ġew eżaminati wkoll biex jevitaw kwalunkwe użu doppju fil-leġiżlazzjoni jew kunflitti. Definizzjoni tal-problemi u l-Għanijiet ta’ l-Inizjattiva tal-Politika L-evalwazzjonijiet tar-riskju ta' l-UE fuq DEGME, DEGBE, MDI u ċikloeksin identifikaw riskji lill-konsumaturi minn ċerti applikazzjonijiet u użi b’mod ewlieni minħabba espożizzjoni tal-ġilda u min-nifs. B’rigward għan-nitrat ta’ l-ammonju, ir-riskju hu dak ta’ splużjoni meta jiġi użat f’konċentrazzjonijiet kbar fil-fertilizzanti. Ma nstabu l-ebda riskji għall-ambjent minn kwalunkwe sustanza. Il-problemi li għandhom jiġu solvuti huma: - DEGME: riskji għall-konsumaturi waqt l-użu ta’ DEGME fiż-żebgħa jew sustanza jew apparat li jqaxxar iż-żebgħa. - DEGBE: riskji għall-konsumaturi waqt l-użu ta’ DEGBE fiż-żebgħa waqt li tiġi applikata bl-isprej. Ġie stabbilit limitu ta' konċentrazzjoni sigur ta’ 3% DEGBE fiż-żebgħa fi sprejs. Għal żebgħa għajr żebgħa fi sprejs, ma ġie identifikat l-ebda riskju għall-konsumaturi. - MDI: riskji għall-konsumaturi minn MDI li jinstab f’ċerti prodotti mibjugħa lill-pubbliku ġenerali. - Ċikloeksin: riskju għall-konsumaturi mill-użu ta’ ċikloeksin f’sustanzi li jwaħħlu magħmula min-neoprin għat-tqegħid tat-twapet fuq superfiċji kbar ta’ l-art. - Nitrat ta’ l-ammonju: Fertilizzanti b’kontenut tan-nitroġenu għoli li jissodisfaw ir-rekwiżiti tas-sigurtà għajr dawk stabbiliti fuq livell ta’ l-UE jistgħu ma joffrux l-istess livell ta’ sigurtà għall-bdiewa u d-distributuri fi ħdan l-UE. Il-fertilizzanti b’livell għoli ta’ nitroġenu jistgħu jintużaw ħażin biex jagħmlu splussivi. L-għan tal-Prosposta hu li jitnaqqsu jew jinqerdu r-riskji identifikati. Jedd tal-Kummissjoni li taġixxi Id-Direttiva tal-Kunsill 76/769/KEE tfittex li tistabbilixxi regoli armonizzati biex tikseb livell għoli ta’ ħarsien tas-saħħa tal-bniedem u l-ambjent mal-Komunità u biex tiġi evitata leġiżlazzjoni nazzjonali diverġenti li tista’ tikkawża ostakoli għall-kummerċ intra-Komunitarju. Dan ma jistax jinkiseb billi r-responsabbiltà titħalla lill-Istati Membri biex jaġixxu waħedhom. Peress li l-problemi identifikati jseħħu fl-Istati Membri kollha, l-azzjoni fuq livell Komunitarju hi l-aktar mod effiċjenti u proporzjonat sabiex ir-riskji identifikati jitneħħew jew jitnaqqsu. Tqabbil ta’ l-għażliet tal-politika varji biex jinkisbu l-għanijiet L-għażliet varji biex jinkisbu l-għanijiet maħsuba jikkunsidraw il-qagħdiet tas-suq eżistenti għall-kimiki varji, l-użi attwali tagħhom, u l-aħħar tagħrif mill-industrija u mill-awtoritajiet kompetenti ta' l-Istati Membri kif disponibbli lill-Kummissjoni. DEGME | EFFETTIVITÀ | EFFIċJENZA | L-ebda azzjoni | Baxxa ħafna: Ir-riskji għas-saħħa tal-konsumatur ma jonqsux. L-Istati Membri jistgħu jadottaw regoli diverġenti, b’impatti negattivi fuq is-Suq Intern. | Baxxa: L-ebda spejjeż żejda għall-industrija iżda l-għanijiet mhumiex se jiġu ssodisfatti. | Azzjoni volontarja mill-industrija | Baxxa ħafna: Diffikultajiet għat-twaqqif ta' ftehim volontarju mal-parteċipanti kollha u sabiex jiġi ssorveljati l-SMEs u l-importazzjonijiet ukoll. Is-saħħa tal-konsumatur mhijiex se tiġi garantita. | Medja: L-ispejjeż amministrattivi għall-industrija għat-twaqqif, infurzar u sorveljanza ta’ impenn volontarju jistgħu jkunu sinifikanti. | Istruzzjonijiet ta’ użu supplimentari għall-prodotti li fihom id-DEGME “Għall-utenti professjonali biss” | Medja: Jiddiswadixxi lill-konsumaturi milli jużaw tali prodotti f’każijiet fejn jistgħu jkollhom aċċess għal prodotti maħsuba biss għall-utenti professjonali. | Baxxa: Spejjeż supplimentari għal kumpaniji biex iqiegħdu tikketta fuq il-prodotti kollha mingħajr benefiċċju għas-saħħa tal-konsumatur peress li l-prodotti diġà jinbiegħu f'kanali differenti għall-konsumaturi u l-professjonisti. | Projbizzjoni totali għall-użu tal-konsumatur | Għolja: Żebgħa jew sustanzi jew apparati li jqaxxru ż-żebgħa li fihom id-DEGME jistgħu ma jidhrux iżjed fis-suq ta’ l-UE. Il-ħarsien tas-saħħa tal-konsumatur għandu jiġi garantit. | Għolja: L-ebda spiża supplimentari għall-kumpaniji peress li ż-żebgħa u s-sustanzi jew apparati li jqaxxru ż-żebgħa li fihom id-DEGME bħalissa mhumiex fis-suq ta’ l-UE għall-użu tal-konsumatur. | DEGBE | EFFETTIVITÀ | EFFIċJENZA | L-ebda azzjoni | Baxxa ħafna: Ir-riskji għas-saħħa tal-konsumatur ma jonqsux. L-Istati Membri jistgħu jadottaw regoli diverġenti, b’impatti negattivi fuq is-Suq Intern. | Baxxa: L-ebda spejjeż żejda għall-industrija iżda l-għanijiet mhumiex se jiġu ssodisfatti. | Azzjoni volontarja mill-industrija | Baxxa ħafna: Diffikultajiet biex jitfassal ftehim bil-parteċipazzjoni ta’ impriżi kbar u żgħar u ta’ daqs medju u ta’ l-importazzjonijiet ukoll. Is-saħħa tal-konsumatur mhijiex se tiġi garantita. | Medja: L-ispejjeż amministrattivi għall-industrija għat-twaqqif, infurzar u sorveljanza ta’ impenn volontarju jistgħu jkunu sinifikanti. | Istruzzjonijiet ta’ użu supplimentari għall-ċertu żebgħa li fiha id-DEGBE “Tużax fit-tagħmir li jisprejja ż-żebgħa" fuq żebgħa għajr dik li fiha aktar minn 3% DEGBE. “Għall-utenti professjonali biss” għal żebgħa fi sprej li fiha 3% DEGBE | Għolja: Il-konsumaturi se jitwissew sabiex ma jużawx żebgħa fi sprejs li fihom >3% DEGBE. Medja: Jiddiswadixxi lill-konsumaturi milli jużaw tali prodotti f’każijiet fejn jistgħu jkollhom aċċess għal prodotti maħsuba biss għall-utenti professjonali. | Medja: Il-kumpaniji se jkollhom xi spejjeż supplimentari għall-bidla fit-tikketti tal-prodotti li jistgħu jitnaqqsu billi jiġi previst perjodu ta’ tranżizzjoni itwal. Baxxa: Spejjeż supplimentari għal kumpaniji biex iqiegħdu tikketta fuq il-prodotti kollha mingħajr benefiċċju għas-saħħa tal-konsumatur peress li l-prodotti diġà jinbiegħu f'kanali differenti għall-konsumaturi u l-professjonisti. | Limitu ta’ konċentrazzjoni ta’ 3% DEGBE fiż-żebgħa fi sprejs. | Għolja: Limitu ta’ 3% għal DEGBE f’żebgħa fi sprejs ineħħi r-riskju lill-konsumaturi. | Għolja: Spejjeż limitati ħafna mill-irtirar jew formulazzjoni mill-ġdid ta’ dik il-ftit żebgħa fi sprej li baqa’ li fiha aktar minn 3% DEGBE. | Projbizzjoni totali taż-żebgħa fi sprej DEGBE għall-konsumaturi | Għolja: Iż-żebgħa fi sprej b’DEGBE mhix se tkun disponibbli iżjed u s-saħħa tal-konsumatur se tiġi garantita. | Baxxa ħafna: It-tneħħija jew formulazzjoni mill-ġdid taż-żebgħa fi sprej kollha li fihom DEGBE se tkun għolja. Telf tal-fatturat u tnaqqis ta’ l-impjiegi għal kumpaniji li mhumiex kapaċi jissostitwixxu id-DEGBE fil-formolazzjonijiet tagħhom. | MDI | EFFETTIVITÀ | EFFIċJENZA | L-ebda azzjoni | Baxxa ħafna: Ir-riskji potenzjali għas-saħħa tal-konsumatur ma jonqsux. L-Istati Membri jistgħu jadottaw regoli diverġenti, b’impatti negattivi fuq is-Suq Intern. | Baxxa: L-ebda spejjeż żejda għall-industrija iżda l-għanijiet mhumiex se jiġu ssodisfatti. | Azzjoni volontarja mill-industrija | Baxxa ħafna: Diffikultajiet biex jiġi stabbilit ftehim mal-parteċipanti kollha (b’mod partikolari peress li l-alternattivi mhumiex disponibbli għall-applikazzjonijiet kollha) u biex jiġu ssorveljati l-impriżi żgħar u ta’ daqs medju kif ukoll l-importazzjonijiet. Is-saħħa tal-konsumatur mhijiex se tiġi garantita. | Medja: L-ispejjeż amministrattivi għall-industrija għat-twaqqif, infurzar u sorveljanza ta’ impenn volontarju jistgħu jkunu sinifikanti. | PPE xieraq mibjugħ mal-prodotti li fihom MDI (Ingwanti) għall-ġilda tal-PPE (Maskli) għan-nifs tal-PPE | Għolja sa medja: L-użu sistemiku ta’ l-ingwanti jnaqqas l-espożizzjoni għall-ġilda b’mod sinifikanti. L-għoti ta’ par ingwanti flimkien mal-prodott hu aktar effettiv milli biss indikazzjoni fuq it-tikketta. Baxxa: Il-konsumaturi mhumiex se jilbsu maskla għall-applikazzjonijiet ta’ żmien qasir u mhumiex se jħallsu l-prezz għoli għall-maskli effettivi. | Għolja: Ingwanti tal-polietilene huma rħas (0.15 € għal kull bott) u aktar komdi għall-użu milli materjali tan-nitrile (3.5 €) jew tan-neoprin (10 €) u jkunu effettivi biżżejjed biex jipproteġu l-konsumaturi. L-ispejjeż totali sabiex jinżdiedu l-ingwanti tal-polietilene huma biss madwar 2% ta' l-ispejjeż tal-prodott Baxxa ħafna: Il-maskli obbligatorji mhumiex proporzjonali mal-frekwenza (perjodu ta’ ħin) ta’ l-użu tal-prodotti MDI u ma’ l-espożizzjoni globali. L-aktar maskla xierqa tqum madwar 70 € (jiġifieri sa 10 darbiet aktar għolja minn bott ta’ OCF). | Istruzzjonijiet ta’ użu supplimentari tal-prodotti li fihom l-MDI “Jista' jikkawża reazzjoni allerġika lill-individwi diġà sensibbli għad-diisoċjanati għajr l-MDI” “Jista’ jipprovoka reazzjonijiet bħall-ażma f’individwi bl-ażma” “Jista’ jikkawża reazzjonijeit fil-ġilda għall-individwi li jsofru minn problemi tal-ġilda” “Uża maskla b’filtru kontra l-gass (I.e. tip EN 14387:2004 maskla b’tip ta’ filtru A1) f’kundizzjonijiet ħżiena ta’ ventilazzjoni” | Medja: L-istruzzjonijiet speċifiċi jinfurmaw u jħarsu lill-konsumaturi tul l-użu tal-prodotti MDI. It-twissija għall-użu ta’ maskla f’kundizzjonijiet ħżiena ta’ ventilazzjoni jħeġġu lill-konsumaturi jtejbu l-ventilazzjoni u jiżguraw li l-professjonisti jużaw maskla fejn meħtieġ. | Għolja: Il-Kumpaniji se jkollhom spejjeż supplimentari minħabba l-bidla fit-tikketti. L-impatt jista’ jitnaqqas billi jiġi permess perjodu ta’ tranżizzjoni itwal. | Projbizzjoni totali għall-użu tal-konsumatur | Għolja: Ir-riskji mill-prodotti MDI lill-konsumaturi jitneħħew. | Baxxa ħafna: Projbizzjoni tal-prodotti li fihom MDI li mhux proporzjonati mar-riskji għall-konsumaturi. It-telfien dirett mill-projbizzjoni tal-prodotti kollha li fihom MDI se jkun fatturat ta’ madwar 200 million € għall-katina tal-produzzjoni sħiħa. Madwar 100 impjieg mitlufa fil-kumpaniji tal-manufattura u aktar telf ta’ xogħlijiet fil-ħwienet tad-DIY. Ċerti alternattivi għall-MDI huma disponibbli iżda ma jkoprux l-użi kollha u m'għandhomx l-istess rendiment bħall-MDI. | Iċ-ĊIKLOEKSIN | EFFETTIVITÀ | EFFIċJENZA | L-ebda azzjoni | Baxxa ħafna: Ir-riskji potenzjali għas-saħħa għas-saħħa tal-konsumatur ma jonqsux. L-Istati Membri jistgħu jadottaw regoli diverġenti, b’impatti negattivi fuq is-Suq Intern. | Baxxa: L-ebda spejjeż żejda għall-industrija iżda l-għanijiet mhumiex se jiġu ssodisfatti. | Azzjoni volontarja mill-industrija | Baxxa ħafna: Diffikultajiet biex jiġi stabbilit ftehim ta’ azzjoni volontarja mal-kumpaniji kkonċernati kollha u biex jiġu ssorveljati l-impriżi ż-żgħar u ta' daqs medju kif ukoll l-importazzjonijiet. Is-saħħa tal-konsumatur mhijiex se tiġi garantita. | Medja: L-ispejjeż amministrattivi għall-industrija għat-twaqqif, infurzar u sorveljanza ta’ impenn volontarju jistgħu jkunu sinifikanti. | Tnaqqis regolatorju tad-daqs tal-pakkett | Medja: Tnaqqis tad-daqs tal-pakkett għal 650g se jnaqqas is-superfiċje tul l-applikazzjoni u l-espożizzjoni. | Medja sa għolja: Valur limitu ta’ 650g ma jikkawżaw spejjeż ekonomiċi sinifikanti lill-industrija. Hemm bżonn li l-miżura tiġi komplimentata b’istruzzjonijiet ta’ tqegħid ta' tikketti xierqa. | Maniġġ xieraq u użu ta’ l-istruzzjonijiet miżjuda mal-pakkett “Tużax għat-tqegħid tat-twapet” “Tużax f’kundizzjonijiet ħżiena ta’ ventilazzjoni” | Medja: Twissijiet speċifiċi se jiddiswadixxu lill-konsumaturi milli jużaw sustanzi tat-twaħħil magħmulin min-neoprene li fihom il-ċikloeksin f’kundizzjonijiet ħżiena ta’ ventilazzjoni u għat-tqegħid tat-twapet. | Għolja: Xi spejjeż supplimentari lill-industrija minħabba l-bidla fit-tikketti. L-impatt ta’ dawn l-ispejjeż jista’ jitnaqqas billi jiġi permess perjodu ta’ tranżizzjoni itwal. | Projbizzjoni totali għall-użu tal-konsumatur | Għolja: Is-saħħa tal-konsumatur tiġi mħasra bis-sħiħ. | Baxxa: Spejjeż għoljin peress li bħalissa m'hemm l-ebda alternattivi biex jitbiddel iċ-ċikloeksin speċjalment għal applikazzjonijiet żgħar bħat-tiswija taż-żraben. | NITRAT TA’ L-AMMONJU | EFFETTIVITÀ | EFFIċJENZA | L-ebda azzjoni | Baxxa ħafna: Ir-riskji identifikati mhumiex se jitnaqqsu. | Baxxa: L-ebda spejjeż supplimentari għall-kumpaniji iżda l-ebda benefiċċji lanqas. | Azzjoni volontarja mill-industrija | Baxxa ħafna: Konformità volontarja ma’ l-istandards tas-sigurtà tar-Regolament 2003/2003 hi diġà possibbli, iżda mhix dejjem użata. Diffikultajiet biex jiġu sorveljati l-impriżi ż-żgħar u ta’ daqs medju kif ukoll l-importazzjonijiet ukoll. | Baxxa: Diffikultà biex tiġi applikata minħabba n-natura frammentata tal-provvista ta’ l-industrija. L-ispejjeż amministrattivi għall-industrija għat-twaqqif, infurzar u sorveljanza ta’ impenn volontarju jistgħu jkunu sinifikanti. | Tnaqqis tal-kontenut tan-nitroġenu fil-fertilizzanti tan-nitrat ta’ l-ammonju (NA) kollha | Għolja: żieda tal-kalċju jew karbonat tal-magneżju se jnaqqas il-kontenut ta’ l-NA għal livell aktar baxx mil-limitu ta’ sigurtà rikonoxxut ta' 28% biex tiġi evitata splużjoni. | Baxxa: Spejjez supplimentari ta’ 10% għat-trasport u l-ħażna minħabba sustanzi inerti. L-ebda benefiċċji peress li bosta tipi ta’ ħamrija ma jeħtiġux karbonat supplimentari. | Tqegħid fis-suq ta’ fertilizzanti b’kontenut tan-nitroġenu ta’ aktar minn 28% biss jekk jikkonformaw mar-rekwiżiti ta’ sigurtà tar-Regolament (KE) Nru 2003/2003 u r-restrizzjoni għall-użu mill-konsumatur b’kontenut tan-nitroġenu ta’ aktar minn 20% | Għolja: Ir-riskji ta’ splużjoni bi żball jitnaqqsu b’mod effettiv peress li l-fertilizzanti kollha se jikkonformaw ma’ l-ispeċifikazzjoni tas-sigurtà armonizzata tar-Regolament 2003/2003. Huma biss l-utenti professjonali li għandhom aċċess għall-fertilizzanti li jistgħu jintużaw ħażin. | Għolja: Spejjeż adizzjonali żgħar biex tiġi emendata l-kompożizzjoni u l-karatteristiċi tal-fertilizzanti u konformità mat-test ta’ splużjoni. Telfien żgħir ħafna fil-bejgħ lill-pubbliku ġenerali u li se jitpattew bil-bejgħ ta’ tipi oħra ta’ fertilizzanti. | Konklużjonijiet - DEGME Projbizzjoni totali fuq it-tqegħid fis-suq ta’ żebgħa u sustanzi jew apparati li jqaxxru ż-żebgħa li fihom DEGME għall-użu mill-konsumaturi hi miżura effettiva u effiċjenti sabiex jitneħħew ir-riskji għall-konsumaturi. Mill-analiżi mwettqa, ma hemm l-ebda spejjeż supplimentari għall-industrija, għalhekk din il-miżura għandha tkun proporzjonata. - DEGBE It-twaqqif ta’ valur ta’ limitu ta’ 3% għad-DEGBE fiż-żebgħa fi sprej li għandhom jinbiegħu lill-pubbliku ġenerali hi miżura effettiva u effiċjenti biex jitneħħew ir-riskji lill-konsumaturi. Din il-miżura mhijiex se tikkawża spejjeż għoljin lill-industrija peress li l-kontenut tad-DEGBE f'bosta żebgħa fi sprej hu diġà madwar jew inqas minn 35. L-istruzzjonijiet supplimentari “ Tużax fit-tagħmir li jisprejja ż-żebgħa ” fuq iż-żebgħa l-oħra kollha li fiha DEGBE aktar mil-limitu ta' 3% se tevita l-użu ħażin mill-konsumaturi. L-ispejjeż għall-industrija għal bidla fit-tikketti huma limitati u jistgħu jitnaqqsu permezz ta’ perjodu ta’ tranżizzjoni itwal. Għalhekk, din il-miżura se tkun proporzjonata. - MDI Rekwiżit li jingħataw ingwanti tal-polietilene u twissijiet speċifiċi u struzzjonijiet dwar l-użu għall-prodotti kollha li fihom MDI mibjugħa lill-pubbliku ġenerali huma miżuri effettivi u effiċjenti biex jitnaqqsu r-riskji tas-saħħa lill-konsumaturi. Il-konsumaturi jistgħu jnaqqsu l-espożizzjoni għall-ġilda u se jkunu mgħarrfa tajjeb biex jevitaw l-użu ħażin tul l-applikazzjoni tal-prodotti MDI. L-ispejjeż ta' l-ingwanti tal-polietilene huma baxxi meta mqabbla mal-prezz tal-prodott u l-ispejjeż għall-bidla fit-tikketta jistgħu jitnaqqsu permezz ta’ perjodu ta’ tranżizzjoni itwal. Għalhekk, dawn il-miżuri se jkunu proporzjonati. Tul il-Grupp ta’ Ħidma tal-Kummissjoni dwar id-Direttiva 76/769/KEE, ġie miftiehem li jinħtieġ studju biex tinġabar aktar data fuq każijiet possibbli ta’ allerġija fin-nifs minħabba prodotti li fihom l-MDI. Imsejjes fuq ir-riżultati ta’ dan l-istudju, aktar miżuri protettivi għandhom jitqiesu jekk ir-riskji għall-konsumaturi se jiġu kkonfermati. - Iċ-Ċikloeksin Tikketti supplimentari “ Tużax għat-tqegħid tat-twapet ” u “ Tużax f’kundizzjonijiet ħżiena ta’ ventilazzjoni ” kif ukoll tnaqqis tad-daqs tal-pakkett għal 650g għas-sustanzi li jwaħħlu magħmula min-neoprene li fihom iċ-ċikloeksin mibjugħa lill-pubbliku ġenerali huma miżuri effettivi u effiċjenti biex jitnaqqsu r-riskji għall-konsumaturi. L-ispejjeż għall-industrija għal bidla fit-tikketti mhumiex għoljin ħafna u jistgħu jitnaqqsu permezz ta’ perjodu ta’ tranżizzjoni itwal. Għalhekk, dawn il-miżuri se jkunu proporzjonati. - Nitrat ta’ l-ammonju (NA) Ir-restrizzjoni tat-tqegħid fis-suq ta’ ferilizzanti NA bi kwantità għolja ta’ nitroġenu b’tali mod li jkollhom jissodisfaw ir-rekwiżiti ta’ sigurtà tar-Regolament (KE) Nru 2003/2003 hi l-għażla l-aktar effettiva u effiċjenti b’rigward għall-ispejjeż biex jiġi żgurat li l-fertilizzanti tan-NA kollha jissodisfaw l-istandards armonizzati tas-sigurtà. Il-bejgħ lill-pubbliku ġenerali se jiġi limitat għall-fertilizzanti li fihom <20% nitroġenu. it-telf fil-bejgħ hu negliġibbli. Għalhekk, il-miżura se tkun proporzjonata. Sorveljanza u valutazzjoni L-Istati Membri għandhom mekkaniżmi li ilhom stabbiliti u ħatru awtoritajiet biex jissorveljaw il-konformità mar-restrizzjonijiet tad-Direttiva 76/769/KEE. Dawn l-istess strutturi jistgħu jintużaw skond ir-Regolament (KE) 1907/2006 biex jissorveljaw il-konformità mar-restrizzjonijiet il-ġodda ta' din il-Proposta li għalhekk mhijiex se toħloq piż amministrattiv sinifikanti.